Mødet er åbnet. I dag er der følgende anmeldelser: Karina Adsbøl (DF) m.fl.: Beslutningsforslag nr. B 66 (Forslag til folketingsbeslutning om at gøre det strafbart at obstruere forældremyndigheds- og samværssager og om at tillægge uhensigtsmæssig adfærd i familieretlige sager processuel skadevirkning). Susan Kronborg (RV) m.fl.: Beslutningsforslag nr. B 67 (Forslag til folketingsbeslutning om statsborgerskab til unge født og opvokset i Danmark). Eva Flyvholm (EL) og Jens Rohde (KD): Forespørgsel nr. F 26 (Hvad vil regeringen gøre for at sikre den danske presses journalistiske frihed set i lyset af de danske efterretningstjenesters rundtur med advarsler hos flere redaktører og indkaldelsen af et større antal journalister som vidner i forbindelse med anklager om medarbejderes læk af fortrolige oplysninger?). Titlerne på de anmeldte sager vil fremgå af www.folketingstidende.dk. ovenfor). Medlemmer af Folketinget Lisbeth Bech-Nielsen (SF) m.fl. har meddelt mig, at de ønsker at tage følgende beslutningsforslag tilbage: Forslag til folketingsbeslutning om ret til en basal erhvervskonto for erhvervsdrivende. B 27). Ønsker nogen at optage dette beslutningsforslag? Da det ikke er tilfældet, er beslutningsforslaget bortfaldet. Medlemmer af Folketinget Stén Knuth (V) m.fl. har meddelt mig, at de ønsker at tage følgende forespørgsel til børne- og undervisningsministeren tilbage: »Vil ministeren redegøre for, om regeringen er tilfreds med omfanget af bevægelse i folkeskolen, herunder om ministeren påtænker at ophæve lovkravet om 45 minutters bevægelse, eller om ministeren modsat vil sikre, at 45 minutters bevægelse bliver implementeret, så alle elever får det, og i givet fald hvordan?« F 2). Forespørgslen er hermed bortfaldet. Epidemiudvalget har afgivet: Beretning om mulighed for teatre, biografer, spillesteder, sportshaller m.v. for at genåbne med sektioner a 500 siddende personer den 13. januar 2022. 6). Beretning om behandlingsgarantien m.m. den 17. januar 2022. 7). Beretningerne vil fremgå af www.folketingstidende.dk (jf. ovenfor). Så skal jeg meddele, at det bliver en kort dag, vi får i Folketinget i dag. Det meste er blevet aflyst, og det hele er coronarelateret, herunder også debatten mellem partilederne. Det betyder, at vi nu går til det første punkt på dagsordenen.
Forhandlingen er sluttet, og vi går til afstemning om de fremsatte forslag til vedtagelse. Der foreligger tre forslag. Der stemmes først om forslag til vedtagelse nr. V 26 af Jeppe Bruus (S), Kirsten Normann Andersen (SF) og Martin Lidegaard (RV), og der kan stemmes. Afstemningen slutter. For stemte 43 (S, SF og RV), imod stemte 53 (V, DF, EL, KF, NB, LA, FG og ALT), hverken for eller imod stemte 0. Forslag til vedtagelse nr. V 26 er forkastet. Der stemmes om forslag nr. V 25 af Martin Geertsen (V), Liselott Blixt (DF), Per Larsen (KF), Lars Boje Mathiesen (NB) og Henrik Dahl (LA), og der kan stemmes. Afstemningen slutter. For stemte 46 (V, DF, KF, NB, LA og FG), imod stemte 51 (S, SF, RV, EL og ALT), hverken for eller imod stemte 0. Forslag til vedtagelse nr. V 25 er forkastet. Endelig stemmes der om forslag til vedtagelse nr. V 27 af Peder Hvelplund (EL), og der kan stemmes. Afstemningen slutter. For stemte 10 (EL, FG og ALT), imod stemte 88 (S, V, DF, SF, RV, KF, NB og LA), hverken for eller imod stemte 0. Forslag til vedtagelse nr. V 27 er forkastet. Hermed er forespørgslen afsluttet.
Er der nogen, der ønsker at udtale sig? Da det ikke er tilfældet, er forhandlingen sluttet. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er stillet ændringsforslag. Er der nogen, der ønsker at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1, tiltrådt af et flertal (udvalget med undtagelse af NB og LA), om, at lovforslaget deles i to lovforslag? Forslag til lov om ændring af sundhedsloven (Mellemkommunal refusion for kommunale sundhedsydelser til borgere på sociale botilbud m.v.) B. Forslag til lov om ændring af lov om elektroniske cigaretter m.v. og lov om tobaksvarer m.v. og lov om tobaksvarer m.v.)] Delingen af lovforslaget er vedtaget. Der stemmes herefter om det under A nævnte lovforslag. Ønskes afstemning om ændringsforslag nr. 2 og 3, tiltrådt af et flertal (S, V, DF, SF, RV, EL, KF og FG)? De er vedtaget. Der stemmes herefter om det under B nævnte lovforslag. Ønskes afstemning om ændringsforslag nr. 4, tiltrådt af et flertal (S, V, DF, SF, RV, EL, KF og FG)? Det er vedtaget. Jeg foreslår, at det under A nævnte forslag henvises til fornyet udvalgsbehandling, og hvis ingen gør indsigelse, betragter jeg det som vedtaget. Det er vedtaget. Jeg foreslår, at det under B nævnte forslag går direkte til tredje behandling uden fornyet udvalgsbehandling, og hvis ingen gør indsigelse, betragter jeg det som vedtaget. Det er vedtaget.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-9, tiltrådt af et flertal (udvalget med undtagelse af NB)? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er ikke mere at foretage i dette møde. Folketingets næste møde afholdes i morgen, onsdag den 19. januar 2022, kl. 13.00. Jeg henviser til den dagsorden, der vil fremgå af Folketingets hjemmeside.